Document ID: 32009D0758

SKLEP ATALANTA/7/2009 POLITIČNEGA IN VARNOSTNEGA ODBORA
z dne 2. oktobra 2009
o spremembah Sklepa ATALANTA/2/2009 Političnega in varnostnega odbora o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in Sklepa ATALANTA/3/2009 Političnega in varnostnega odbora o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
(2009/758/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega pododstavka člena 25 Pogodbe,
ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) in zlasti člena 10 Skupnega ukrepa,
ob upoštevanju Sklepov Atalanta/2/2009 (2) in Atalanta/3/2009 (3) Političnega in varnostnega odbora ter dodatkov k tema sklepoma (4),
ob upoštevanju naslednjega:
(1)
Poveljnik operacije EU je 17. novembra 2008, 16. decembra 2008, 19. marca 2009 in 3. julija 2009 organiziral konference o oblikovanju in popolnjevanju sil.
(2)
Na podlagi priporočila poveljnika operacije EU in nasveta vojaškega odbora Evropske unije o glede prispevka Črne gore, bi bilo prispevek Črne gore treba sprejeti.
(3)
V skladu s členom 6 Protokola o stališču Danske, ki je priložen Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo -
SKLENIL:
Člen 1
Člen 1 Sklepa Atalanta/2/2009 Političnega in varnostnega odbora se nadomesti z naslednjim:
„Člen 1
Prispevek tretjih držav
Na podlagi konferenc o oblikovanju in popolnjevanju sil se sprejmejo prispevki Norveške, Hrvaške in Črne gore za vojaško operacijo EU kot prispevek k odvračanju, preprečevanju in zatiranju piratstva in oboroženih ropov pred somalsko obalo (‚Atalanta‘).“
Člen 2
Priloga k Sklepu Atalanta/3/2009 Političnega in varnostnega odbora se nadomesti z besedilom iz Priloge k temu sklepu.
V Bruslju, 2. oktobra 2009

Labels: 11
5
10
8
18
15